stanford-oval/wikipedia huggingface dataset:
מרד הגנרלים באלג'יריה
מהלך המרד ודיכויו

ב-21 באפריל הכריזו באלג'יריה ארבעה גנרלים בדימוס ועמם אישים אחרים על מרד. ארבעת הגנרלים היו:
מוריס שאל (Morris Shall), בן 55, מפקד אלג'יריה הצרפתית לשעבר
ראול סאלאן (Raoul Salan), בן 61, מפקד אלג'יריה הצרפתית לשעבר
אדמון ז'ואו (Edmond Jouhau), בן 56, המפקח הכללי על חיל האוויר הצרפתי לשעבר
אנדרה זלר (André Zeller), בן 63, מפקד כוחות הקרקע של צבא צרפת לשעבר.
על פי תוכנית המורדים נועדה ההפיכה להתקיים בשני שלבים: הראשון - השתלטות על עריה המרכזיות של אלג'יריה הצרפתית; השני - תפיסת פריז הבירה. השלב השני היה אמור להיערך בהנהגתו של קולונל אנטואן ארגו (Antoine Argoud) על ידי הנחתת יחידות צנחנים בנקודות מפתח.
המורדים השתלטו על העיר אלג'יר באמצעות מספר גדודי צנחנים שסרו למרותם, אך מפקדי הערים אוראן וקונסטנטין סירבו להצטרף למרד. מספר יחידות רגלים אחרות באלג'יריה הכריזו על התייצבות לימין המורדים, אך בפועל לא נקטו כל פעולה. המורדים אסרו מספר נושאי תפקידים אזרחיים וצבאיים שנחשבו נאמנים לממשלה בפריז והכריזו על המרד בשידור רדיו בבוקרו של 22 באפריל.
לממשלת צרפת נודע מפי ארגוני המודיעין שלה על הכוונה לתפוס את השליטה בפריז. היא עצרה בפריז מספר חיילים ואזרחים מהשותפים למרד. ב-22 באפריל נאסרה כל תנועת מטוסים בנמלי התעופה של פריז, וצבא צרפת נצטווה לדכא את המרד בכל מחיר.
למחרת, 23 באפריל, נשא דה גול נאום לציבור בטלוויזיה, כשהוא לבוש במדיו ממלחמת העולם השנייה. דה גול הכריז כי המורדים מובילים את צרפת לאסון וכי הוא אוסר על כל הצרפתים, ובראשם חיילי הצבא, למלא אחרי פקודות המורדים. הוא הכריז כי יאחז באמצעים הדרושים להתמודדות עם המצב, וקרא לציבור להתייצב לימינו ולסייע לו. דה גול הכריז על הפעלת סמכויות לשעת חירום על פי סעיף 16 לחוקת הרפובליקה החמישית. בפועל נותרה הכרזה זו בתוקף במשך חמישה חודשים, זמן רב לאחר דיכוי המרד.
נאומו של דה גול נראה ונשמע על ידי המונים בצרפת ובאלג'יריה, ואף נענה. מרבית יחידות הצבא הצרפתי סירבו להצטרף למורדים והם נתקלו גם בתופעות שונות של מרי אזרחי, לרבות שביתה כללית של שעה אחת שהכריזו האיגודים המקצועיים בצרפת.
ב-25 באפריל, לפי פקודת הממשלה בפריז, נערך בשדה ניסויים בדרום אלג'יריה הניסוי הגרעיני ירבוע ירוק. היה זה ניסוי שתוכנן מכבר, אך מועדו הוקדם על מנת למנוע את האפשרות שהמורדים יניחו את ידם על המתקן הגרעיני. באותו יום דעך המרד, כאשר היחידות שהצטרפו אליו נכנעו בזו אחר זו.
ב-26 באפריל הסגיר הגנרל שאל את עצמו לידי כוחות הנאמנים לממשלה והועבר מאלג'יריה לצרפת. גם זלר נעצר, אך סאלאן וז'ואו הצליחו להימלט.
לאחר המרד

שאל וזלר נשפטו בפני בית דין צבאי ונדונו ל-15 שנות מאסר. חמש שנים לאחר מכן ניתנה להם חנינה ודרגותיהם הצבאיות הושבו להם. חוק חנינה נוסף למורדים התקבל ב-1982.
סאלאן וז'ואו נדונו למוות שלא בפניהם. עונשם הומתק בהמשך למאסר עולם. סאלאן ואחרים הקימו את הארגון הצבאי החשאי OAS (‏Organisation de l'armée secrète), אשר ניסה לסכל ב-1962 את מתן העצמאות לאלג'יריה.
ב-17 באפריל החלה הפלישה למפרץ החזירים, בניסיון להפלת המשטר בקובה, שנערך בתמיכת ארצות הברית. בעקבות זאת נפוצה השמועה כי סוכנות הביון המרכזית של ארצות הברית תמכה במורדים באלג'יריה וסייעה להם, אולם, כך התברר, הייתה זו שמועת שווא שלובתה במסמכים מזויפים אשר הופצו בין עיתונים בצרפת על ידי ה-KGB. נשיא ארצות הברית קנדי אף התקשר לדה גול במהלך המרד, הביע בו תמיכה והציע את עזרת ארצו. דה גול לא נענה להצעה.
מריה אליזבת, דוכסית סקסוניה

מריה אליזבת, דוכסית סקסוניה (בגרמנית: Marie Elisabeth von Sachsen;‏ 22 בנובמבר 1610 – 24 באוקטובר 1684), הייתה בתו של יוהאן גאורג הראשון, הנסיך הבוחר מסקסוניה ואשתו של פרידריך השלישי, דוכס הולשטיין-גוטורפ.
ביוגרפיה

מריה אליזבת נולדה ב-22 בנובמבר 1610 בדרזדן, ליוהאן גאורג הראשון, הנסיך הבוחר מסקסוניה ולמגדלנה זיבילה, דוכסית פרוסיה, בתם של אלברכט פרידריך, דוכס פרוסיה ומריה אלאונורה מקלווה.
בשנת 1627 התארסה מריה אליזבת עם פרידריך השלישי, דוכס הולשטיין-גוטורפ, וב-21 בפברואר 1630 התחתנו השניים בדרזדן, ומריה אליזבת הביאה כנדוניה את ציוריו של לוקאס קראנאך האב.
בשנת 1659 מת בעלה פרידריך השלישי, דוכס הולשטיין-גוטורפ, ובשנת 1660 עברה מריה אליזבת להתגורר בטירת אוזום. מקום מגוריה החדש הפך עד מהרה למרכז תרבותי, ובשנת 1664 אף הביאה מריה אליזבת להדפסת התנ"ך, וב-24 באוקטובר 1684 מתה מריה אליזבת בביתה.
משפחתה

ב-21 בפברואר 1630 התחתנה מריה אליזבת עם פרידריך השלישי, דוכס הולשטיין-גוטורפ, ממנו נולדו לה 16 ילדים:
סופיה אוגוסטה מהולשטיין-גוטורפ (1630–1680), התחתנה עם יוהאן השישי, נסיך אנהלט-צרבסט
מגדלנה זיבילה מהולשטיין-גוטורפ (1631–1719), התחתנה עם גוסטב אדולף, דוכס מקלנבורג-גיסטרוב
יוהאן אדולף מהולשטיין-גוטורפ (1632–1633)
מריה אליזבת מהולשטיין-גוטורפ (1634–1665), התחתנה עם לודוויג השישי, רוזן הסן-דרמשטאדט
פרידריך מהולשטיין-גוטורפ (1635–1654)
הדוויג אלאונורה מהולשטיין-גוטורפ (1636–1715), התחתנה עם קרל העשירי גוסטב, מלך שוודיה
אדולף אוגוסט מהולשטיין-גוטורפ (1637)
יוהאן גאורג מהולשטיין-גוטורפ (1638–1655)
אנה דורותיאה מהולשטיין-גוטורפ (1640–1713)
כריסטיאן אלברכט, דוכס הולשטיין-גוטורפ (1641–1695) התחתן עם פרדריקה אמליה, נסיכת דנמרק
גוסטב אולריך מהולשטיין-גוטורפ (1642)
כריסטינה סבינה מהולשטיין-גוטורפ (1643–1644)
אוגוסט פרידריך מהולשטיין-גוטורפ (1646–1705)
אדולף מהולשטיין-גוטורפ (1647)
אליזבת סופיה מהולשטיין-גוטורפ (1647)
אוגוסטה מריה מהולשטיין-גוטורפ (1649–1728), התחתנה עם פרידריך השביעי, מרקיז באדן-דורלאך
מריה אלאונורה, רוזנת להנדורף

מריה אלאונורה, רוזנת להנדורף (בגרמנית: Marie Eleonore Gräfin von Lehndorff;‏ 5 בפברואר 1722 – 2 בפברואר 1800), הייתה רוזנת גרמנית וסבתא רבתא של כריסטיאן התשיעי, מלך דנמרק.
ביוגרפיה

מריה אלאונורה נולדה ב-5 בפברואר 1722 בשטיינורט, לאהסוורוס ארנסט, רוזן להנדורף ולמריה לואיזה, ברונית ואלנרודט, בתם של היינריך פון ואלנרודט ומריה קתרינה פון פודווילס. ב-18 בינואר 1747 התחתנה מריה אלאונורה עם קרל לאופולד, רוזן שליבן, ממנו נולדו לה שתי בנות.
ב-2 בפברואר 1800 מתה מריה אלאונורה בקניגסברג, והיא בת 77 שנים. מריה אלאונורה היא האם הקדמונית של אליזבת השנייה, מלכת הממלכה המאוחדת, מרגרט השנייה, מלכת דנמרק, קונסטנטינוס השני, מלך יוון, קרל השישה עשר גוסטב, מלך שוודיה, האראלד החמישי, מלך נורווגיה, פיליפ, מלך הבלגים ואנרי, הדוכס הגדול של לוקסמבורג.
משפחתה

ב-18 בינואר 1747 התחתנה מריה אלאונורה עם קרל לאופולד, רוזן שליבן, ממנו נולדו לה שתי בנות:
מריה קרולינה, רוזנת שליבן (1752–1832), התחתנה עם פרידריך וילהלם פון שליבן
פרדריקה, רוזנת שליבן (1757–1827), התחתנה עם פרידריך קרל לודוויג, דוכס שלזוויג-הולשטיין-זונדרבורג-בק
מרד הוויסקי

ג'ורג' וושינגטון סוקר את הצבא שנשלח לדכא את מרד הוויסקי
מרד הוויסקי (באנגלית: Whiskey Rebellion) היה מרד במדינת פנסילבניה שבארצות הברית בשנת 1794. למרד ולדיכויו על ידי מיליציה בראשות הנשיא, ג'ורג' וושינגטון הייתה חשיבות בעיצוב תפקיד הנשיא בארצות הברית, להתפתחותה של היריבות בין הפדרליסטים לדמוקרטים-רפובליקנים, ובעקבות זאת גם להתפתחותה של המערכת המפלגתית הראשונה בארצות הברית.
רקע למרד ומהלכו

בשנת 1791 הממשל הפדרלי הטיל מס על משקאות חריפים. מס זה היה הראשון שהוטל על ידי הממשל המרכזי ומטרתו הייתה לצמצם את החוב של האיחוד. ההתנגדות למס החלה כבר עם הטלתו ב-1791 ואזרחים רבים נמנעו בדרכים שונות מלשלם אותו. על אף שהמס הוטל על משקאות חריפים באופן כללי, חשיבותו הייתה בעיקר בהקשר של מסחר בויסקי, שהיה משקה פופולרי ביותר. בארבעת המחוזות המערביים ביותר של פנסילבניה הויסקי היה מוצר כלכלי כה חשוב שהוא שימש, כמו כסף, כאמצעי לתשלום. בשנת 1794 גברה ההתנגדות למס במחוזות האלה. ביולי של אותה שנה מרשל פדרלי ופקח מס נאלצו לברוח מהאזור.
ב-7 באוגוסט 1794 וושינגטון פרסם הצהרה בה הוא דרש כי המורדים יתפזרו ויחזירו את השקט למחוזות. באותה הצהרה הוא הזהיר גם מפני סיוע לאלו שמבצעים מעשים של בגידה. בנוסף, וושינגטון ביקש וקיבל משופט בית המשפט העליון ג'יימס וילסון הצהרה כי המצב יצא מחוץ לשליטתם של שירות המרשלים ושל שירות בתי המשפט. הנרי נוקס, ששימש כמזכיר המלחמה בקבינט של וושינגטון, שיגר מכתב עם ההצהרה של וושינגטון למושלים של וירג'יניה, ניו ג'רזי, מרילנד ופנסילבניה. במכתב נוקס העביר את הפקודה של וושינגטון לגיוס מיליציה של חיילים מאותן המדינות לצורך דיכוי המרד.
על אף ההתנגדות של מושל פנסילבניה, תומאס מיפלין, שסבר שמיליציה ממדינתו תספיק לצורך דיכוי המרד, וושינגטון שעה לעצתו של מזכיר האוצר, אלכסנדר המילטון, וגייס מיליציה של כ-13,000 חיילים מארבע המדינות. המילטון סבר שהנשיא צריך לדכא את המרד תוך מפגן כוח מרשים, שיפגין את כוחו של הממשל המרכזי וכך היה. וושינגטון עצמו הוביל את המיליציה שלא נתקלה בהתנגדות. על פי ההיסטוריון ג'וזף אליס זו הייתה הפעם הראשונה והאחרונה שבה נשיא אמריקאי הוביל אישית את החיילים בשדה הקרב.
תוצאות המרד

מבחינה צבאית הקרב שהוביל וושינגטון לא היה מרשים במיוחד ולא הביא לתוצאות דרמטיות במיוחד מלבד החזרת השקט למחוזות. הצבא לא נתקל כמעט בהתנגדות; כעשרים אזרחים מורדים נעצרו ונלקחו למשפט בפילדלפיה, מתוכם שניים הורשעו בבגידה.
וושינגטון עצמו המשיך להציג תדמית של מנהיג מתון, שקול ובעל מידות טובות. בעוד שהמסע הצבאי היווה מפגן כוח ומנהיגות מרשים, הוא הראה גם כי הוא אינו שש אלי קרב וניסה לסיים את הסכסוך ללא כוח צבאי. את שני האזרחים המורשעים וושינגטון חנן. ב-19 בנובמבר וושינגטון דיווח לקונגרס על השבת השקט לאזור. בנאום לקונגרס וושינגטון קבע שסיום התקרית מצביע כך שהאיחוד עומד על יסודות איתנים, על כך שאזרחי ארצות הברית מבינים את הצורך באיחוד ואת העקרונות אמיתיים של ממשלה ושל חירות, ועל כך שהאזרחים מוכנים כעת לשמור על סמכותו של החוק.
מבחינה פוליטית למרד היו השלכות נרחבות יותר. מפגן הכוח של וושינגטון הדגים את כוחו של הנשיא ושל הזרוע המבצעת הפדרלית. מחד, דוגמה זו נסכה תוכן היסטורי ללשון החוקה, שהמשמעות של האמור בה לגבי גבולות הסמכות של הנשיא ויחסיו עם הקונגרס והמדינות לא הייתה מוסכמת על כולם. מאידך, בדיוק בגלל שוושינגטון הצליח בהדגמת כוחו של הנשיא, התקרית חידדה את המחלוקת בין הדמוקרטים-רפובליקנים, שנציגיהם הבולטים היו תומאס ג'פרסון וג'יימס מדיסון, לבין הפדרליסטים, שנציגם הבולט ביותר היה המילטון. המילטון, ששאב השראה מהמודל הבריטי, רצה לבסס את כוחו של מוסד הנשיאות ולהסיר מגבלות מעל כוחו. ג'פרסון, מדיסון והרפובליקנים חששו מפני מצב שבו הנשיא יהפוך למונרך במסווה ושאפו להגביל את כוחו אל מול המדינות ואל מול הקונגרס. בעוד שהרפובליקנים לא התנגדו לפעולותיו של וושינגטון במהלך המרד, המקרה חידד את התנגדותם לתפיסתו של המילטון, שוושינגטון פעל במהלך התקרית על פי עצותיו. היריבות הזו לא התפתחה לכדי עימות מזוין כפי שחלק חששו, אבל היא הובילה להתפתחותן של יריבויות פוליטיות ואידאולוגיות, אשר בסופו של דבר הובילו להתגבשותה של המערכת המפלגתית הראשונה בארצות הברית.
הערות שוליים

1 2  Sidney M. Milkis and Michael Nelson, The American Presidency: Origins and Development, 1776-2014, 7th Edition, pp. 88-90.
↑  Proclamation, 7 August 1794
↑  "From Evidence, which has been laid before me, I hereby notify to you, that, in the Counties of Washington and Alleghany in Pennsylvania, Laws of the United States are opposed, and the Execution thereof obstructed by Combinations too powerful to be suppressed by the ordinary Course of judicial Proceedings, or by the Powers vested in the Marshal of that District," To George Washington from Henry Knox, 4 August 1794, note 4.
↑  To George Washington from Henry Knox, 4 August 1794
↑  Joseph Ellis, His Excellency George Washington, New York: Knopf (2004), pp. 225.
↑  George Washington, Sixth Annual Message to Congress (November 19, 1794), Transcript.
| --- | --- |
בקרת זהויות :  NLI: 987007556018605171  LCCN: sh85146444
מריה אלכסנדרה, נסיכת באדן

מריה אלכסנדרה, נסיכת באדן (בגרמנית: Marie Alexandra von Baden‏; 1 באוגוסט 1902 - 29 בינואר 1944) הייתה נסיכה גרמנית מבית צרינגן.
ביוגרפיה

מריה אלכסנדרה נולדה ב-1 באוגוסט 1902 בזאלם למקסימיליאן, נסיך באדן ולמריה לואיזה, נסיכת הנובר, בתם של ארנסט אוגוסט, נסיך הכתר של הנובר ותירה, נסיכת דנמרק. אחיה היה הנסיך ברטהולד, מרקיז באדן, יליד קרלסרוהה בשנת 1906. מארי אלכסנדרה בילתה את ילדותה ונעוריה בקרלסרוהה, מלבד שהות סדירה בארמון סאלם ובגמונדן שבאוסטריה. בשנת 1924 נישאה לנסיך וולפגנג, נסיך הסן, בנקאי מדופלם ומאז 1918 מועמד לרצף על כס המלוכה בפינלנד, אך לא היו להם ילדים.
מריה אלכסנדרה נהרגה בהתקפה של חילות האוויר של צבא ארצות הברית במהלך מתקפה אווירית על פרנקפורט ב-29 בינואר 1944 במהלך מלחמת העולם השנייה. היא ושבע נשים נוספות, שהיו עובדות סיוע, נהרגו כאשר המרתף, בו מצאו מקלט, התמוטט תחת משקל הבניין, מה שהפך את גופתה של מריה אלכסנדרה לקשה מאוד לזיהוי.
הערות שוליים

↑  Katja Förster, Marie Alexandra Thyra Viktoria Luise Carola Hilda von Baden, stadtlexikon.karlsruhe.de, ‏2015
| --- | --- |
בקרת זהויות :  GND: 137351631  VIAF: 81554277   WorldCat (עם VIAF): 81554277
מכונת זמן בג'קוזי

| --- | --- |

כרזת הסרט
 מבוסס על:  סיפור מאת ג'וש הילד
 בימוי:  סטיב פינק
 הופק בידי:  ג'ון קיוזאק גרייס לוה ג'ון מוריס מאט מור
 תסריט:  ג'וש הילד שון אנדראס ג'ון מוריס
 עריכה:  ג'ורג' פולסי ג'וניור ג'יימס תומאס
 שחקנים ראשיים:  ג'ון קיוזאק רוב קורדרי קרייג רובינסון קלארק דיוק קריספין גלובר ליזי קפלן קלי סטיוארט קריסטל לאו קולט וולף צ'בי צ'ייס
 מוזיקה:  כריסטוף בק
 צילום:  ג'ק נ. גרין
 מדינה:  ארצות הברית ארצות הברית
 חברת הפקה:  New Crime Productions
 חברה מפיצה:  ‏UA‏ / ‏MGM‏
 שיטת הפצה:  וידאו על פי דרישה 
 הקרנת בכורה:  26 במרץ 2010
 משך הקרנה:  99 דקות
 שפת הסרט:  אנגלית רוסית
 סוגה:  סרט קומדיה סרט הרפתקאות סרט מדע בדיוני
 תקציב:  36,000,000‏$
 הכנסות:  64,600,000‏$
 הכנסות באתר מוג'ו:   hottubtimemachine
 סרט הבא:  בדרך לג'קוזי עוצרים בזמן
 אתר רשמי
 דף הסרט ב־IMDb
 
מכונת זמן בג'קוזי או ג'קוזי מכונת הזמן (באנגלית: Hot Tub Time Machine) הוא סרט קומדיה-הרפתקאות-מדע בדיוני אמריקאי משנת 2010 בבימויו של סטיב פינק. בסרט מככבים ג'ון קיוזאק, רוב קורדרי, קרייג רובינסון, קלארק דיוק, קריספין גלובר, ליזי קפלן, קלי סטיוארט, קריסטל לאו, קולט וולף, וצ'בי צ'ייס. הסרט הופץ ב-26 במרץ 2010.
ב-20 בפברואר 2015 יצא סרט המשך לסרט זה, בשם "בדרך לג'קוזי עוצרים בזמן".
תקציר העלילה

בשנת 2010, שלושה חברים אומללים בחייהם: אדם ייטס (ג'ון קיוזאק) נזרק על ידי עוד חברה, ואחיינו החנון בן ה-20 ג'ייקוב (קלארק דיוק) מתגורר במרתף שלו, משחק Second Life, ואיננו יודע מיהו אביו; לו דורצ'ן (רוב קורדרי) הוא חיית מסיבות לשעבר; ניק ובר-אגניו (קרייג רובינסון) הוא גבר הנשוי לאישה בוגדנית ושתלטנית בשם קורטני (קלי סטיוארט), ועובד בסלון לכלבים. לו כמעט מת מהרעלת פחמן חד-חמצני, וחבריו סבורים שהוא ניסה להתאבד. אדם וניק מנסים לעודד את רוחו, ומחליטים לקחת אותו, ואת ג'ייקוב, לסוף-שבוע באתר סקי אהוב עליהם. בהגיעם למקום, הם מגלים לאכזבתם שהמקום מוזנח. נער מעלית עם יד אחת בשם פיל (קריספין גלובר) מוביל אותם לחדרם. במהלך לילה של שתייה מרובה בג'קוזי, הם שופכים בטעות משקה אנרגיה רוסי בלתי חוקי על לוח הבקרה של הג'קוזי. למחרת, הם מתעוררים בשנת 1986, ומגלים שאתר הסקי הוא פופולרי מאוד, ונמצא בשיא שגשוגו.
בתחילה, הארבעה חוששים שאם ישנו ולו את הדבר הקטנטן ביותר בעבר, לדבר עלולות להיות השלכות הרסניות על העתיד, והם מחליטים לשחזר את מעשיהם במדויק, כפי שהתרחשו 20 שנה קודם לכן. טכנאי ג'קוזי מסתורי (צ'בי צ'ייס) מודיע לג'ייקוב שהמפתח למסע בזמנם היה משקה האנרגיה, המכיל חומר כימי ייחודי שהוא חיוני לתהליך המסע בזמן.
מאוחר יותר, הם מחליטים לנצל את ההזדמנות לשנות את גורלם, ולתקן שגיאות שעשו בעבר, בתחומי מערכות היחסים הרומנטיות או בתחומי הקריירה שלהם. הארבעה מצליחים למצוא משקה אנרגיה נוסף, ומפעילים את הג'קוזי. אולם, כאשר הג'קוזי מתחיל לפעול, לו מודיע שהוא החליט להישאר בשנת 1986, ומתוודה בפני אדם, שאכן ניסה להתאבד, ושאם יחזור ל-2010 - כנראה שזה מה שיעשה. אדם אומר שהוא יישאר עם לו בעבר, אבל לו משליך אותו אל תוך הג'קוזי, ואדם חוזר אל 2010, יחד עם ניק ועם ג'ייקוב.
בחזרה בשנת 2010, אדם, ניק וג'ייקוב מגלים כי לו נשוי באושר, וכי הוא ניצל את הידע שיש לו אודות העתיד על מנת להתעשר. אדם וניק מגלים שהצליחו לתקן את מערכות היחסים ואת הקריירות שלהם, וארבעת החברים מתאחדים יחד באחוזתו המפוארת של לו, ביחד עם משפחותיהם, כשהם מרוצים מחייהם החדשים.
דמויות ושחקנים

| הדמות | השחקן/ית |
| --- | --- |
אדם ייטס: ג'ון קיוזאק
אדם ייטס: ג'ייק רוז (אדם בגיל ההתבגרות)
לו דורצ'ן: רוב קורדרי
לו דורצ'ן: ברוק בנט (לו בגיל ההתבגרות)
ניק ובר-אנגיו: קרייג רובינסון
ניק ובר-אנגיו: אליו אויופו (ניק בגיל ההתבגרות)
ג'ייקוב ייטס/דורצ'ן: קלארק דיוק
פיל וודמאייר: קריספין גלובר
אפריל דרנן: ליזי קפלן
קורטני אנגיו: קלי סטיוארט
קורטני אנגיו: אודסה רוז'ן (קורטני בגיל 9)
זואי: קריסטל לאו
קלי ייטס/דורצ'ן: קולט וולף
טכנאי ג'קוזי: צ'בי צ'ייס
בליין: סבסטיאן סטן
ג'ני: לינדסי פונסקה
צ'אז: צ'ארלי מקדרמוט
טרה: ג'סיקה פארה
ריק סטילמן: ויליאם זבקה
גב' סטילמן: דיורה ביירד
סטיוארט: רוב לה-בל
לקוח: תומאס לנון
המזכירה של אדם: לינדה בויד
הפקה

סטיב פינק ביים את הסרט, וג'וש הילד כתב את התסריט. הוא צולם בעיקר באולפני הסרטים של ונקובר שבונקובר ובאתר הסקי "Fernie", שבמזרח קוטניי, קולומביה הבריטית, קנדה.
הפקה > שיווק

טריילר ראשון לסרט הוקרן ב-24 ביולי 2009, בקומיק-קון 2009 ובאינטרנט. הסרט הוקרן בחינם בלמעלה מ-50 ערים בשבועות שקדמו לערב הבכורה הרשמי.
כחלק מקידום הסרט, ביום 29 במרץ 2010 רוב קורדרי וקלארק דיוק היו מנחים-אורחים של תוכנית ההיאבקות WWE Raw שהתקיימה ב-US איירווייז סנטר, פיניקס. קרייג רובינסון הופיע בקצרה בשידור, באמצעות שידור לוויין.
תגובות > ביקורות

ביקורות מבקרי הקולנוע על הסרט היו ברובן חיוביות. במצטבר, על פי האתר Rotten Tomatoes, הסרט קיבל דירוג של 63%, המבוסס על 199 ביקורות, עם דירוג ממוצע של 6.1 / 10. על פי דעת הרוב, המוצגת באתר, נקבע כי "התסריט הבוטה והטפשי, וצוות השחקנים החביב, מפצים על רוב הפגמים שבסרט". אתר האינטרנט Metacritic העניק לסרט ציון של 63 מתוך 100, המבוסס על 36 מבקרים, ציון המעיד על ביקורות "חיוביות, בדרך כלל".
מבקר הניו יורק טיימס איי.או. סקוט כתב כי "הסרט נע כל כך מהר, ובכזה טירוף, עם תפניות ועם קפיצות לאחור, כך שכשלים קטנים בשנינות שלו מוסתרים על ידי כשלים גדולים בחוסר הטעם שלו (ועל כן - מצחיקים מאוד). הוא המשיך לכתוב כי "הזרמים התרבותיים של שנאת נשים ופאניקה הומופובית, הבולטים בקומדיות המתמקדות בדמויות גבריות, בהחלט נוכחים כאן. אבל בניגוד, למשל, לסרט 'בדרך לחתונה עוצרים בווגאס', שמציג את הגבר-ילד כמתוק ורגשני - ועל ידי כך מאפשר לו להשתולל ואז לרוץ הביתה לאמא - הסרט 'מכונת זמן בג'קוזי' הוא כנה וישיר בחספוס שבו, ודי נוקשה כלפי הדמויות שבו וכלפי המושאים של הסאטירה שלו".
רוג'ר איברט נתן לסרט שלושה כוכבים מתוך ארבעה, וציין כי, "השורה התחתונה היא, קומדיות בחורים דוחות חדשות מגיעות לאקרנים לפחות פעמיים בחודש, ורבות מהן מיותרות ומעליבות. 'מכונת זמן בג'קוזי', שרוצה לא יותר מאשר להיות הפארסה מטורפת שהוא, מצליח מעבר לכל ציפיות".
תגובות > הכנסות

הסרט היה לשלישי המכניס ביותר בסוף השבוע הראשון בו עלה לאקרנים, עם סך הכנסות של 14,020,502 $ ב-2,754 אולמות קולנוע שונים (5,091 $ בממוצע לאולם).
הסרט הוקרן באולמות הקולנוע במשך 11 שבועות, כאשר במהלך 4 השבועות הראשונים היה ברשימת 10 הסרטים המכניסים ביותר של אותו שבוע. בסופו של דבר, הכניס הסרט 50,287,556 $ בארצות הברית בלבד, ובסך הכל 61,336,869.24 $ בעולם כולו.
ב-29 ביוני 2010 הופץ הסרט על גבי DVD ו-Blu-ray.
פסקול

הפסקול לסרט, בעל השם הרשמי "‏(Music From the Motion Picture) ‏Hot Tub Time Machine‏", הופץ בשנת 2010 על ידי Rhino Entertainment. חלק מהשירים מבוצעים על ידי שחקני סרט הקולנוע. האלבום איננו כולל את כל השירים שמושמעים במהלך הסרט.
| Hot Tub Time Machine (Music From the Motion Picture> מס' | Hot Tub Time Machine (Music From the Motion Picture> שם | Hot Tub Time Machine (Music From the Motion Picture> משך | Hot Tub Time Machine (Music From the Motion Picture>  | Hot Tub Time Machine (Music From the Motion Picture>  | Hot Tub Time Machine (Music From the Motion Picture>  | Hot Tub Time Machine (Music From the Motion Picture>  | Hot Tub Time Machine (Music From the Motion Picture>  | Hot Tub Time Machine (Music From the Motion Picture>  | Hot Tub Time Machine (Music From the Motion Picture>  |
| --- | --- | --- | --- | --- | --- | --- | --- | --- | --- |
| 1. | Louder Than a Bomb  |   |  |  |  |  |  |  |  |
| 2. | Perfect Way  |   |  |  |  |  |  |  |  |
| 3. | The Safety Dance  |   |  |  |  |  |  |  |  |
| 4. | What You Need  |   |  |  |  |  |  |  |  |
| 5. | Modern Love  |   |  |  |  |  |  |  |  |
| 6. | I Will Dare  |   |  |  |  |  |  |  |  |
| 7. | Push It  |   |  |  |  |  |  |  |  |
| 8. | Bring On the Dancing Horses  |   |  |  |  |  |  |  |  |
| 9. | Save It for Later  |   |  |  |  |  |  |  |  |
| 10. | True  |   |  |  |  |  |  |  |  |
| 11. | Jessie's Girl  |   |  |  |  |  |  |  |  |
| 12. | Bizarre Love Triangle  |   |  |  |  |  |  |  |  |
| 13. | Once in a Lifetime  |   |  |  |  |  |  |  |  |
| 14. | Home Sweet Home  |   |  |  |  |  |  |  |  |
| 15. | Let's Get It Started  |   |  |  |  |  |  |  |  |
| 16. | Hero  |   |  |  |  |  |  |  |  |
סרט המשך

אף על פי שלא זכה להצלחה מסחרית עצומה בקופות הכרטיסים, ההכנסות הגבוהות ממכירות הווידאו הביתי הביאו ליצירת סרט המשך ל-"מכונת זמן בג'קוזי", שקיבל את השם "בדרך לג'קוזי עוצרים בזמן" (Hot Tub Time Machine 2. הכותרת העברית מהווה פרפרזה על שם הסרט "בדרך לחתונה עוצרים בווגאס"). ג'ון קיוזאק לא השתתף בסרט ההמשך, והשחקן אדם סקוט שיחק את הבן של הדמות שלו. אף על פי שקיוזאק הצהיר בחשבון הטוויטר שלו שהוא אפילו לא התבקש לקחת חלק בסרט ההמשך, הוא בכל זאת מופיע בהופעת קמאו בגרסת הווידאו הביתי של הסרט.
ב-20 בפברואר 2015 פורסם כי סרט ההמשך ספג ביקורות חריפות מצד מבקרי הקולנוע, והיה לכישלון קופתי, והכניס בסך הכל סכום של 12.8 מיליון דולר - סכום הנמוך מ-14 מיליון דולר - הסכום אותו הכניס הסרט במקורי, במהלך סוף-השבוע הראשון שבו הוקרן.
הערות שוליים

↑  "HOT TUB TIME MACHINE (15)". British Board of Film Classification. 2010-03-29. נבדק ב-2013-06-22.
1 2 3  "Hot Tub Time Machine (2010)". Box Office Mojo. CBS. נבדק ב-2010-03-29.
↑  "Hot Tub Time Machine Writer Comes Forward, Explains Himself". Cinematical. 2008-12-10. נבדק ב-2009-05-30.
↑  Fernandez, Jay A. (2009-05-28). "Chevy Chase jumps in Hot Tub". The Hollywood Reporter. נבדק ב-2011-04-30.
↑  "Upcoming Raw Guest Hosts". World Wrestling Entertainment. נבדק ב-2010-03-04.
↑  "Hot Tub Time Machine Film Reviews". Rotten Tomatoes. נבדק ב-2010-05-28.
↑  "Hot Tub Time Machine Reviews". Metacritic. נבדק ב-2010-05-28.
↑  A. O. Scott (2010-03-26). "Hot Tub Time Machine – Times May Change, but Regret Endures". New York Times.
↑  Roger Ebert. "Hot Tub Time Machine". Chicago Sun Times.
↑  Cusack, John. "Twitter". Twitter. נבדק ב-19 בפברואר 2015. {{cite web}}:  (עזרה)
מקרה בדיקה

בהנדסת תוכנה, מקרה בדיקה (באנגלית: Test case) הוא אוסף של תנאים ומשתנים שלפיהם בודק תוכנה קובע האם אפליקציה (application) או תוכנה (software) פועלת בצורה נכונה בנקודה מסוימת. המנגנון הקובע האם תוכנה או מערכת צלחה או נכשלה בבדיקה נקרא test oracle (נביא הבדיקה). במקרים מסוימים, הנביא הוא דרישה או מקרה שימוש (באנגלית: use case), בעוד במקרים אחרים הנביא הוא היוריסטיקה מסוימת. ייתכן ויידרשו המון מקרי בדיקה על מנת לקבוע כי תוכנה או מערכת נבחנו מספיק לשם הפצתם. לעיתים מקרה בדיקה מיוחס לתסריט בדיקה (באנגלית: test script), בעיקר בזמן שנכתב. מקרי בדיקה כתובים בדרך-כלל מאוגדים לחבילת בדיקה (באנגלית: test suite).
מקרי בדיקה פורמליים

לשם בדיקה כי כל הדרישות של אפליקציה מסוימת אכן ממומשות, חייבים להיכתב לפחות שני מקרי בדיקה לכל דרישה: אחד חיובי ואחד שלילי. אם לדרישה קיימות תתי-דרישות, לכל תת-דרישה חייבים להיכתב לפחות שני מקרי בדיקה. שמירה על הקשר בין מקרה בדיקה לבין הדרישה עבורה נכתב מתבצעת לרוב על ידי מטריצת מעקב (באנגלית: traceability matrix).
כתיבה פורמלית של מקרה-בדיקה מאופיינת על ידי קלט ידוע ופלט צפוי, שנקבעים לפני הרצת הבדיקה. הקלט הידוע בוחן את תנאי הקדם (pconditions) והפלט הצפוי בוחן את תנאי הסיום (postconditions).
מקרי בדיקה לא פורמליים

עבור אפליקציות או מערכות ללא דרישות פורמליות, מקרי הבדיקה יכולים להיכתב על סמך פעולתן הנורמלית של אפליקציות או מערכות מסוג דומה. ישנן אסכולות בדיקה בהן מקרי בדיקה לא נכתבים כלל, הפעולות והתוצאות מדווחים לאחר שהבדיקה רצה.
בבדיקת תרחיש (scenario testing) נעשה שימוש בסיפורים היפותטיים על-מנת לסייע לבודק לחשוב על בעיה מורכבת או על מערכת מורכבת. תרחישים אלו לרוב אינם נכתבים בפירוט. התרחישים יכולים להיות פשוטים כמו דיאגרמה של סביבת בדיקה, או מורכבים כמו פרוזה. בדיקת התרחיש האידיאלית הוא סיפור מניע, אמין, מורכב, וקל להערכה. בדיקות התרחיש בדרך-כלל נבדלות ממקרי הבדיקה בכך שמקרי הבדיקה הם צעדים בודדים בעוד תרחישים מכסים מספר צעדים.